และเมื่อเวลา 07.45 น. พล.ต.อ.เสรีพิศุทธ์ เตมียาเวส ผู้บัญชาการตำรวจแห่งชาติ พร้อมด้วย พล.ต.ท.พงศพัศ พงษ์เจริญ ผู้ช่วยผู้บัญชาการตำรวจแห่งชาติ และ พล.ต.ท.อัศวิน ขวัญเมือง ผู้บัญชาการตำรวจนครบาล เดินทางมาที่ รพ.ศิริราช เพื่อนำพวงมาลัยมาสักการะ พระราชานุสาวรีย์ สมเด็จพระมหิตลาธิเบศอดุลยเดชวิกรมพระบรมราชชนกและพระราชานุสาวรีย์สมเด็จพระศรีนครินทราบรมราชชนนี พร้อมลงนามถวายพระพรให้พระองค์ทรงหายจากพระอาการประชวรนอกจากนี้ พล.ต.อ.เสรีพิศุทธ์ยังได้มอบกระเช้าผลไม้ให้ นายณรงค์ฤทธิ์ สนิทวงศ์ ณ อยุธยา รองเลขาธิการสำนักพระราชวังฝ่ายที่ประทับ นำขึ้นทูลเกล้าทูลกระหม่อมพล.ต.อ.เสรีพิศุทธ์กล่าวว่า ในการถวายความปลอดภัย พระบาทสมเด็จพระเจ้าอยู่หัวและพระบรมวงศานุวงศ์ ถือเป็นภารกิจสำคัญ โดยจัดวางกำลังตำรวจ 200 นาย คอยดูความปลอดภัยทั้งโรงพยาบาลพร้อมกำชับห้ามละเลยหรือหละหลวมในการเฝ้าระวังมิจฉาชีพหรือผู้ไม่หวังดีที่อาจแฝงเข้ามาก่อความวุ่นวาย พร้อมนำภาพถ่ายบุคคลที่ต้องเฝ้าระวังแจกจ่ายไปตามสถานที่ต่างๆ เพื่อความไม่ประมาท ส่วนการดูแลด้านการจราจร มอบหมายให้ พล.ต.ท.อัศวินผบช.น.รับผิดชอบ ซึ่งพบว่าเรียบร้อยดี
พล.ต.อ.เสรีพิศุทธ์ เตมียาเวส ผู้บัญชาการตํารวจแห่งชาติ ได้มอบกระเช้าผลไม้ให้ใคร 
นายณรงค์ฤทธิ์ สนิทวงศ์ ณ อยุธยา